OBRAZLOŽENJE POLUGODIŠNJEG IZVJEŠTAJA O IZVRŠENJU                 FINANCIJSKOG  PLANA 01-06/2026.G.


Učenički dom Karlovac posluje u skladu sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18 , 98/19, 64/20, 151/22 i 156/23) i Statutom Doma. Dom obavlja,  kao osnovnu djelatnost odgoj i obrazovanje korisnika Doma, smještaj i prehrana korisnika, kulturne, sportske i druge aktivnosti učenika, i gospodarsku djelatnost pružanja usluga smještaja organiziranim skupinama učenika i studenata, te drugim skupinama za vrijeme školskih praznika, kao sporednu djelatnost. Rad u Domu obavlja se u 24 satnom rasporedu.
Polugodišnji financijski izvještaji Učeničkog doma Karlovac sastavljeni su nakon što su proknjižene sve poslovne promjene, događaji i transakcije za razdoblje siječanj -  lipanj 2026.g, nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN 03/15, 93/15, 135/15, 02/17, 28/17, 112/18, 126/19, 145/20, 32/21, 37/22) u zakonom određenim rokovima, što za proračunske korisnike jedinica lokalne i područne samouprave znači predaju do 15. srpnja 2026. g.

OPĆI DIO I

Prihodi i primici

Učenički dom Karlovac ostvario je u 2026. godini prihode iz slijedećih izvora:
1. Prihode od uplate učenika i prihodi od sufinanciranja Regionalne Domijade
2. Prihode od Ministarstva znanosti, obrazovanja i mladih za plaće i naknade zaposlenih i prihodi za nabavku PDS literature i projekt „Aktivan dom-zdravo tijelo, zdravi um“
3. Prihode od županijskog proračuna
4. Prihode od prodanih proizvoda i pruženih usluga – vlastiti prihodi 
5. Prihodi  Erasmus + projekta

Ostvareni su prihodi od Ministarstva znanosti, obrazovanja i mladih u iznosu od 383.666,23 eura, isti su namijenjeni za troškove plaća i naknade zaposlenicima, za nabavku PDS literature te realizaciju projekta „Aktivan dom-zdravo tijelo, zdravi um“. Ovi prihodi veći su u odnosu na 2025. g. za 12,9%, zbog povećanja plaća i naknada i provedbu navedenog projekta. Realizacija u odnosu na plan je 48,69%.
Prihodi od uplate za ERASMUS + projekt knjiženi su na prirodnu vrstu konta, 638 u iznosu od 47.289,00 eura, po prihvaćanju konačnog izvještaja po realizaciji projekta.

Prihodi ostvareni od Karlovačke županije za sufinanciranje smještaja učenika, po izvoru „501122“, u iznosu od 97.829,51 eura, utrošeni su za nabavu živežnih namirnica, energije, investicijskog i tekućeg održavanja postrojenja i opreme, građevinskih objekata, komunalne usluge, potrošni materijal, materijal za čišćenje, higijenski materijal, redovne kontrole, zdravstvene usluge za djelatnike, prijevoz djelatnika na posao i s posla. U odnosu na 2025. g. ova pozicija je veća za 27,60% u odnosu na isti period 2025. g., jer smo ove godine realizirali kupnju lož ulja iz sredstava nadležnog proračuna, a i cijena lož ulja je bila znatno veća u 2026. g. u odnosu na 2025. g., a u odnosu na plan realizirano je 57,85%.

Vlastiti prihodi ostvareni su u iznosu od 1.663,75eura što čini polovicu ostvarenih vlastitih prihoda u prethodnoj godini, indeks je 54,06%. Realizacija plana je 16,64%. Ostvarenje vlastitih prihoda ovisi o zainteresiranosti vanjskih korisnika za smještaj u Učeničkom Domu u vrijeme kada u Domu ne borave djeca.

Prihodi od uplate učenika u Domu realizirani su u iznosu od 87.480,27 eura i koriste se za smještaj, prehranu učenika, slobodne aktivnosti, natjecanja, prezentacije Doma, ostale aktivnosti vezane za potrebe učenika i organizaciju i realizaciju Regionalne Domijade Zapadna Hrvatska. Realizacija je veća u odnosu na 2025. g. za 18,62%, što ovisi o uplati roditelja za smještaj i prehranu učenika, i zato što ovi prihodi sadrže i prihode od uplata ostalih Domova vezanih za Regionalnu Domijadu. U odnosu na plan izvršenje je 68,83%


Ukupno ostvareni prihodi za period od 01-06/2026. godini  617.928,76 eura. Izvršenje u odnosu na 2025. g. veće je za 25,20 % zbog gore opisanih razloga, realizacija plana je 54,16%.

Rashodi i izdaci

Ukupni rashodi veći su u odnosu na isti period 2025. g. za 1%, i to: 
Rashodi za zaposlene manji su u odnosu na 2025. g. za 2%, plaće su manje za 4,7%, jer je osnovica plaće rasla samo 2%, što je manje od porasta istih u 2025. g., ali su ostali rashodi za zaposlene veći za 63,9%, zbog većeg broja i iznosa isplata po toj osnovi, jubilarne nagrade, otpremnine. Realizacija plana je 48,77%.

Materijalni rashodi veći su za 17,6% u odnosu na isti period 2025. g.
Znatno je rasla naknada za prijevoz djelatnicima, za 60,4%, zbog nove strukture zaposlenih, koji ostvaruju prijevoz iz daljih relacija.
Rashodi za materijal i energiju veći su za 15,9%, zbog održavanja Regionalne Domijade u našem Domu, što je utjecalo na povećanje troškova ugovora o djelu, autorskih honorara, najma dvorane, uredskog materijala, reprezentacije, troškova sekcija. Također došlo je do povećanja cijena energije i komunalnih usluga. Realizacija plana 58,39%.
Rashodi za usluge – indeks 122,43 - zbog povećanja cijena telefona, zbog povećanja cijena komunalnih usluga, usluga najma sportske dvorane, intelektualnih usluga. Osim povećanja cijena najma dvorana, intelektualnih usluga, računalnih usluga na veći iznos troškova utjecaji su dodatni troškovi održavanja regionalne Domijade. Realizacija plana 51,85%.
Ostali nespomenuti rashodi poslovanja veći su za 8,08% zbog većih troškova reprezentacije i troškova sekcije za potrebe odražavanja Regionalne Domijade. Realizacija plana je 43,84 %.
Financijski rashodi – nema ih jer od 01.04.2025. g. ne plaćamo usluge za platni promet, jer smo u punoj riznici, pa nemamo svoj žiro račun. 
Postrojenja i oprema -indeksa nema u odnosu na prošlu godinu jer nije bilo realizacije za 01.-06.2025., a realizacije plana je 14%.

Ukupni rashodi poslovanja za 01.-06.2026. godini su 568.752,51eura, što je za 1% više u odnosu na isto razdoblje 2025. g. Realizacija rashoda je 49,99%.
       
Pregledom šestomjesečnog izvještaja vidljivo je da ukupni prihodi s osnova redovnog poslovanja iznose 617.928,76 eura, a ukupni rashodi 568.752,51 eura, odnosno višak prihoda nad rashodima s osnova redovnog poslovanja iznosi 49.176,25 eur, manjak prihoda od nefinancijske imovine iznosi 1.495,00 eur što daje kao krajnji rezultat višak prihoda nad rashodima 47.681,25 eura. 

Struktura financijskog rezultata prikazana je u općem dijelu II.
U 2026. g. sva kapitalna ulaganja planirana su i biti će izvršena iz naših sredstava, iz viška prihoda nad rashodima iz prijašnjih godina i vlastitih prihoda.
Računi za materijalne rashode, koji su stigli do dana izrade ovog obračuna, a odnose se na period 01-06/26 g. proknjiženi su, plaćeni u 07. mjesecu 2026. g., pa su iskazane obveze za materijalne rashode u iznosu od 66.523,32 eura i obaveze za ukalkulirane troškove za obračunski period u iznosu od 3.508,36 eura.

Ukupno nedospjele obveze na dan 30.06.2026. g. iznose 66.523,32 eura, od kojih obveze za rashode poslovanja iznose 66.521,76 eura i obveze za predujmove, depozite, pologe iznose 1,56 eura.
Obveze za rashode poslovanja odnose se na troškove obračunskog perioda, a čije plaćanje dospijeva u 07/26. g., troškovi režija, trošak plaće za 06/26, prijevoz djelatnicima za prijevoz na posao i s posla.
Obveze za predujmove, depozite, pologe sastoji se od bolovanja na teret HZZO-a, u iznosu od 0,04 eura i predujma uplate jednog roditelja za smještaj učenika u Domu, u iznosu od 1,52 eura. Predujam uplate roditelja zatvoriti će se sa slijedećom ispostavljenom fakturom. Iznos od 0,04 eura na bolovanju na teret HZZO-a nastao je kao greška prepisivanja iznosa bolovanja sa doznake zaposlenika na Zahtjev za povratom isplaćene naknade plaće radniku tijekom privremene nesposobnosti za rad. O istom je obavješten HZZO.

U Domu je zaposleno 26 djelatnika na neodređeno vrijeme.







OPĆI DIO II
 
Pregled ukupnih prihoda i rashoda po izvorima financiranja

Kako je vidljivo iz rekapitulacije realizacije Financijskog plana za 2026. g., ostvareni su prihodi i rashodi kako slijedi:
IZVOR 50115 – DRŽAVNI PRORAČUN: PRIHODI – 383.450,37 EUR
                                                                   RASHODI – 382.351,26 EUR
                                                                   VIŠAK –     1.099,11 EUR
Prikazan je višak prihoda nad rashodima u iznosu od 1.099.11 EUR, što predstavlja razliku između iznosa plaće za 12.2025. i 06.2026.g. Naime prihodi se sastoje od obračuna za 12.2025.g. i 01.-05.-2026.g., a rashode čine obračuni 01.-06.2026.g. Navedeni iznos predstavlja metodološki višak.
IZVOR 432 – UPLATA UČENIKA: PRIHODI  -  87.480,27 EUR
                                                         RASHODI – 63.757,16 EUR
RASHODI PLAĆENI VIŠKOM IZ 2025.G.         6.228,38    EUR
UKUPNI VIŠAK                                                  17.494,73 EUR
Ostvaren je višak prihoda nad rashodima po redovnom poslovanju, od uplate učenika, u iznosu od 17.494,73 eura. Prenesen je višak prihoda nad rashodima iz 2025. g., u iznosu od 17.144,00 eura i uključen je u I rebalans financijskog plana za 2026. g. Rashodi u ovom periodu manji su od prihoda zbog financiranja troška lož ulja od strane Karlovačke županije, a sljedeće punjenje lož ulja financirati ćemo iz uplate učenika.
IZVOR 31 -  VLASTITI PRIHODI: PRIHODI – 1.663,75 EUR
                                                       RASHODI -  44,25 EUR
                                                        VIŠAK -        1.619,50 EUR
Ostvareni višak prihoda nad rashodima za 01-06/2026. g.,  u iznosu od 1.619,50 eura. Prenesi višak prihoda nad rashodima iz 2025. g. iznosi 13.684,00 eura i isti je uključen u I rebalans financijskog plana za 2026. g.
IZVOR 501122– ŽUPANIJSKI PRORAČUN: PRIHODI – 97.829,51 EUR
                                                                RASHODI –101.855,82 EUR
                                                                 MANJAK- 4.026,31 EUR
Manjak prihoda nad rashodima, od Županijskih uplata, iznosi 4.026,31 euro i odnosi se na račune knjižene sa 30.06.2026. g., a plaćene u 07/ 2026. g. odnosno to je metodološki manjak.
IZVOR 510 – FONDOVI EU
                                                                  PRIHODI –     47.289,00 EUR
                                                                  RASHODI –    12.164,78EUR
                                                                       VIŠAK   -    35.124,22 EUR       
Po prihvaćenom izvješću o realizaciji projekta  uplaćen nam je ostatak sredstva za Erasmus projekt, u iznosu od 9.457,80  eura. U prethodnoj godini imali smo prikazane uplaćene prihode na avansima, conto 27510, u iznosu od 37.831,20 eura. U ovoj godini isti iznos proknjižili smo na prihode, koji sada ukupno iznose 47.289,00 eura. Iz 2025. g. prenesen je manjak prihoda nad rashodima u iznosu od  35. 124,22 eura, a za period 01-06/2026. g. iskazan je višak prihoda nad rashodima za isti iznos, odnosno 35.124,22 eura, što će se po završnom računu međusobno zatvoriti. Erasmus+ projekt je uspješno realiziran i financijska struktura je zatvorena.

IZVOR 50114 – TEKUĆE POMOĆI IZ DRŽAVNOG PRORAČUNA: PRIHODI –215,86 EUR
                                                                                                                RASHODI- 3.845,86 EUR
                                                                                                                MANJAK-3.630,00 EUR
U toku 2026.g. ostvarili smo prihode od uplate od MZOM u iznosu od 215,86 eura, za PDS literaturu. Preneseni višak prihoda nad rashodima iz 2025.g. u iznosu od 3.630,00 eura što čini ukupno raspoložive prihode od 3.845,86 eura. U periodu 01.-06.2026.g. sva dobivena sredstva su realizirana i to kako slijedi: 
- za PDS literaturu utrošeno je 470,86 eura i 
- za projekt „Aktivan dom-zdravo tijelo, zdravi um“ realizirana su sredstva u iznosu od 3.375,00 eura i to: za nabavku samostojećeg ekrana, financiranje dijela rashoda za najam dvorana za potrebe sekcija i prijevoza učenika na takmičenje za potrebe sekcije.


                                                      SVEUKUPNO: PRIHODI –  617.928,76 EUR
                                                                                RASHODI –  568.752,51 EUR 
                                                                                VIŠAK OD POSLOVANJA  -49.176,25 EUR
                                                                                MANJAK OD NEFINANCIJSKE IMOVINE - 1.495,00 EUR
                                                                                VIŠAK – 47.681,25 EUR


PRESJEDNICA DO:                                                                                   RAVNATELJICA:
